Lanolina

Lanolina ugaztun batzuen bilgor guruinek sortzen duten argizaria da, bereziki ardietan aurkitzen da.

Etimologia 
Lanolina izena latinezko lana + oleum hitzek osatzen dute eta "artilearen olioa" esan nahi du. Mathias Eugenius Oscar Liebreich fisikari alemaniarrak izendatu zuen 1885 urtean.

Egitura eta ezaugarriak 
Kate luzeko gantz azido baten (24 karbono) eta monoalkohol kate luze baten (12-13 karbono) arteko ester molekula izanik erabat hidrofoboa da.

Baselinaren antzeko ehundura du, ezko itxurakoa, horixka, itsaskorra eta usaingabea da. 36 eta 41'5 °C artean urtzen da.

Ekoizpena 
Ahari eta arkumearen artileak %15-20 lanolina du. Artilea desengrasatu egiten da lanolina biltzeko. Ardi bakoitzetik 250-300 ml atera ohi da.

Erabilera 
Larruazalaren hidratatzaile eta emoliente gisa erabiltzen da baina lanolina gordinak alkoholak izaten ditu eta pertsona batzuetan alergiak eragin ditzake.

Industrialki lubrikatzaile gisa ekoizten da. Marinelek itsasontziak igurzten dituzte marruskadura txikitzeaz gain balanoak ez itsasteko.

Erreferentziak

Kanpo estekak 

Argizaria